Joaquín Murieta (també escrit Murrieta o Murietta) (ca. 1829 – ca. 1853), conegut també com el "Robin Hood mexicà" o "Robin Hood d'Eldorado", ja que el seu origen és força incert, però també com "Joaquin, el lladre muntanyenc", fou una figura gairebé llegendària a Califòrnia durant la Febre de l'or de Califòrnia de la Dècada de 1850. Les diverses especulacions sobre el seu origen van des d'una possible immigració des de Xile, fins que pertangués a una família cherokee europeïtzada i de parla anglesa, emparentada amb terratinents mexicans. Era alhora un bandoler detestat i un patriota mexicà, depenent del punt de vista de qui en parlés. D'alguna manera, Murieta va inspirar el personatge de ficció El Zorro. Per a alguns, simbolitza la resistència mexicana contra la dominació econòmica i cultural angloamericana a Califòrnia. L"'Association of Descendants of Joaquin Murrieta" es dedica a divulgar que Murieta no es menjava els "gringos", sinó que "volia recuperar la part de Mèxic que s'havia perdut en aquella època pel Tractat de Guadalupe Hidalgo".